ELTOS ŽINIOS, 1995.06.12 j 
LIETUVA PASIRAŠĖ ASOCIACIJOS SUTARTĮ SU EUROPOS SĄJUNGA 


Birželio 12 dieną Liuksemburge Ministras Pirmininkas Adolfas 
Šleževičius Lietuvos vardu pasirašė Europos (Asociacijos) 
sutartį. Tą pačią dieną sutartis dėl asocijuotos narystės 
Europos Sąjungoje pasirašė Estijos ir Latvijos Vyriausybių 
vadovai. 

Sutarčių pasirašymo ceremonijoje dalyvavę politikai šį 
aktą pavadino "istoriniu žingsniu kelyje į didžiąją Europą', 
kurioje būsimoms jos narėms teks svarbus tarpininko tarp 
Europos ir Rusijos vaidmuo. 
"Šiandien mes švenčiame baltų sugrįžimą į Europos šeimą", 

- sakė Prancūzijos Europos reikalų ministras ir ES Tarybos 
pirmininkas Michel Barnier. Estija, Latvija ir Lietuva, ligi 
šiol su ES sujungtos tik sutartimis dėl laisvos prekybos, 
dabar, pasirašius asocijuotos narystės ES sutartis, galės 
dalyvauti priimant ir politinius sprendimus. 

Lietuvos Ministras Pirmininkas Adolfas Šleževičius 
Liuksemburge pabrėžė, kad pasirašius šias sutartis Europa gauna 
galimybę baltuose atrasti kompetentingą tarpininką tarp Rytų ir 
Vakarų: būsima baltų narystė ES gali būti teigiamas pavyzdys 
euroskeptikams Rusijoje bei įrodyti, kad Vakarai siūlo "ne 
priešiškumą ir konkurenciją, bet partnerystę ir 
bendradarbiavimą". 


PREZIDENTO KALBA EUROPOS SUTARTIES PASIRAŠYMO PROGA 


Pirmadienį vakare Europos sutarties pasirašymo proga per 
Lietuvos televiziją buvo transliuojama Respublikos Prezidento 
Algirdo Brazausko kalba. 

"Svarbu suvokti, kad integracija į Europą pareikalaus iš 
Lietuvos atsisakyti dalies savo suvereniteto, kaip kad yra 
dabar Europos Sąjungoje. Mūsų valstybėje įsigalios daugelis 
šios organizacijos įstatymų ir normų, o tai pareikalaus daug 
laiko ir jėgų", sakė šalies vadovas. 

Pasak Prezidento, "grįžimo į Europą" šūkį, kaip "vieną iš 
svarbiausių nacionalinių interesų, atgimimo metais iškėlė 
viltingasis visos Lietuvos žmonių Sąjūdis. Šiandien šis šūkis, 
persikėlęs iš aistringų šimtatūkstantinių mitingų į dalykiškus 
ekspertų susitikimus bei dokumentus, žingsnis po žingsnio 
įkūni jamas realybėje". 

Jis pabrėžė, kad Lietuvai teks išmokti gyventi 
europietiškai: atsisakyti nacionalinio uždarumo ir įtarumo, per 
trumpą laiką perimti demokratijos, teisės, pagarbos žmogui 
idėjas. "Šiuos žodžius lengva ištarti, tačiau iš tikrųjų mūsų 
laukia ilgas, sunkus ir atsakingas, bet įveikiamas darbas", 
sakė Prezidentas. 

Jo žodžiais, Europos sutartis Lietuvai "suteikia aukščiausio 
lygio dvišalio politinio dialogo galimybę, Europos sutartyje 
MR pat yra stiprus saugumo aspektas". 

alies vadovo teigimu, Europos sutartimi Lietuva žengia 
pirmuosius tvirtus žingsnius laisvo žmonių, paslaugų, prekių ir 
kapitalo judėjimo link. Tai yra esminis dalykas pritraukiant 
užsienio investicijas į Lietuvą. 


V.LANDSBERGIS: EKONOMINIAM LIETUVOS SUARTĖJUMUI SU ES TRUKDO 
KORUPCIJA 


